CELEX: 32022D0134
Language: el
Date: 2022-01-19 00:00:00
Title: Απόφαση (ΕΕ) 2022/134 της Ευρωπαϊκής Κεντρικής Τράπεζας της 19ης Ιανουαρίου 2022 η οποία θεσπίζει κοινούς κανόνες διαβίβασης εποπτικών πληροφοριών από την Ευρωπαϊκή Κεντρική Τράπεζα σε αρχές και όργανα για σκοπούς εκτέλεσης των καθηκόντων που της αναθέτει ο κανονισμός (ΕΕ) αριθ. 1024/2013 του Συμβουλίου (ΕΚΤ/2022/2)

31.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 20/275
               
            
         ΑΠΟΦΑΣΗ (ΕΕ) 2022/134 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 19ης Ιανουαρίου 2022
         η οποία θεσπίζει κοινούς κανόνες διαβίβασης εποπτικών πληροφοριών από την Ευρωπαϊκή Κεντρική Τράπεζα σε αρχές και όργανα για σκοπούς εκτέλεσης των καθηκόντων που της αναθέτει ο κανονισμός (ΕΕ) αριθ. 1024/2013 του Συμβουλίου (ΕΚΤ/2022/2)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Το άρθρο 4 παράγραφος 3 της Συνθήκης για την Ευρωπαϊκή Ένωση ορίζει ότι η Ένωση και τα κράτη μέλη εκπληρώνουν τα εκ των Συνθηκών καθήκοντα βάσει αμοιβαίου σεβασμού και αμοιβαίας συνεργασίας, ενώ το άρθρο 13 παράγραφος 2 της ίδιας Συνθήκης απαιτεί από τα θεσμικά όργανα της Ένωσης να συνεργάζονται καλόπιστα μεταξύ τους. Το άρθρο 3 του κανονισμού (ΕΕ) αριθ. 1024/2013 απαιτεί από την Ευρωπαϊκή Κεντρική Τράπεζα (ΕΚΤ) να συνεργάζεται με άλλες εθνικές και ενωσιακές αρχές και όργανα.
                  
               
                     (2)
                  
                  
                     Προς συμμόρφωση της ΕΚΤ με το άρθρο 3 και εκπλήρωση των καθηκόντων που της αναθέτει το άρθρο 4 του κανονισμού (ΕΕ) αριθ. 1024/2013 καθίσταται αναγκαία η διαβίβαση εποπτικών πληροφοριών που διακρατούνται από την ίδια σε εθνικές, ενωσιακές και διεθνείς αρχές και όργανα.
                  
               
                     (3)
                  
                  
                     Σύμφωνα με το άρθρο 27 παράγραφος 2 του κανονισμού (ΕΕ) αριθ. 1024/2013, προς εκπλήρωση των καθηκόντων που της ανατίθενται με τον εν λόγω κανονισμό, η ΕΚΤ μπορεί, εντός των ορίων και υπό τις προϋποθέσεις που καθορίζονται στη σχετική ενωσιακή νομοθεσία, να ανταλλάσσει πληροφορίες με εθνικές ή ενωσιακές αρχές και όργανα στις περιπτώσεις στις οποίες η ενωσιακή νομοθεσία επιτρέπει στις εθνικές αρμόδιες αρχές να γνωστοποιούν πληροφορίες στις εν λόγω οντότητες ή εφόσον τα κράτη μέλη παρέχουν αυτή τη γνωστοποίηση βάσει της σχετικής ενωσιακής νομοθεσίας.
                  
               
                     (4)
                  
                  
                     Εξάλλου, υπό ορισμένες περιστάσεις η ΕΚΤ διαβιβάζει εποπτικές πληροφορίες σε αρχές και όργανα σύμφωνα με σχετική υποχρέωση βάσει του ενωσιακού δικαίου. Για παράδειγμα, σύμφωνα με το άρθρο 80 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (2), οι αρμόδιες αρχές υποχρεούνται να διαβιβάζουν στην Ευρωπαϊκή Αρχή Τραπεζών (ΕΑΤ), κατόπιν αιτήματός της, όλες τις πληροφορίες που αυτή θεωρεί αναγκαίες σχετικά με νέα κεφαλαιακά μέσα που εκδίδονται, προκειμένου να μπορεί να παρακολουθεί την ποιότητα των μέσων ιδίων κεφαλαίων που εκδίδονται από ιδρύματα σε ολόκληρη την Ένωση.
                  
               
                     (5)
                  
                  
                     Η διαβίβαση εποπτικών πληροφοριών σε αρχές και όργανα προϋποθέτει αξιολόγηση της καταλληλότητας της διαβίβασης σε συνάρτηση προς την εκπλήρωση των καθηκόντων που ανατίθενται στην ΕΚΤ με τον κανονισμό (ΕΕ) αριθ. 1024/2013.
                  
               
                     (6)
                  
                  
                     Συνεπώς, καθίσταται αναγκαία η θέσπιση κοινών κανόνων διαβίβασης εποπτικών πληροφοριών διακρατούμενων από την ΕΚΤ σε αρχές και όργανα, δυνάμενων να συμπληρώνονται από μνημόνια συνεννόησης ή άλλες μορφές διμερών ή πολυμερών μέσων συνομολογούμενων μεταξύ της ΕΚΤ και των ως άνω αρχών ή οργάνων αναφορικά με την εν λόγω διαβίβαση.
                  
               
                     (7)
                  
                  
                     Οι κοινοί κανόνες που θεσπίζονται με την παρούσα απόφαση θα πρέπει να ισχύουν με την επιφύλαξη των διατάξεων άλλων μέσων που θεσπίζουν ειδικούς κανόνες για ιδιαίτερες κατηγορίες διαβίβασης εποπτικών πληροφοριών σε αρχές και όργανα. Αυτό ισχύει, για παράδειγμα, αναφορικά με μνημόνια συνεννόησης με τα οποία η ΕΚΤ ασκεί τη διακριτική της ευχέρεια σε θέματα πολιτικής και δεσμεύεται να διαβιβάζει πληροφορίες σε συγκεκριμένες αρχές ή όργανα αποδέκτες. Ακόμη, οι κοινοί κανόνες που θεσπίζονται στην παρούσα απόφαση δεν θα πρέπει να εφαρμόζονται στη διαβίβαση εποπτικών πληροφοριών που διέπεται από διαφορετικά νομικά πλαίσια, όπως η γνωστοποίηση πληροφοριών σε αρχές διενέργειας ποινικών ερευνών, σε κοινοβουλευτικές εξεταστικές επιτροπές και ελεγκτές του κράτους. Πάντως, το πεδίο εφαρμογής της παρούσας απόφασης μπορεί επίσης να περιλαμβάνει τη διαβίβαση δεδομένων προσωπικού χαρακτήρα.
                  
               
                     (8)
                  
                  
                     Η παρούσα απόφαση και άλλα μέσα που θεσπίζουν ειδικούς κανόνες διαβίβασης εποπτικών πληροφοριών περιλαμβάνουν την άσκηση διακριτικής ευχέρειας σε θέματα πολιτικής. Επομένως, θα πρέπει να εκδίδονται με τη διαδικασία μη διατύπωσης αντιρρήσεων του άρθρου 26 παράγραφος 8 του κανονισμού (ΕΕ) αριθ. 1024/2013.
                  
               
                     (9)
                  
                  
                     Οι κανόνες που θεσπίζονται στην παρούσα απόφαση και σε κάθε άλλο μέσο αναφορικά με ιδιαίτερες κατηγορίες διαβίβασης εποπτικών πληροφοριών θα πρέπει να εφαρμόζονται από τα μέλη του προσωπικού που είναι υπεύθυνα για την έγκριση της εν λόγω διαβίβασης και που ορίζονται από την εκτελεστική επιτροπή. Σύμφωνα με το άρθρο 11.6 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η εκτελεστική επιτροπή είναι υπεύθυνη για τα τρέχοντα θέματα της ΕΚΤ. Συναφώς, τα άρθρα 10.1 και 10.2 της απόφασης ΕΚΤ/2004/2 της Ευρωπαϊκής Κεντρικής Τράπεζας (3) ορίζουν ότι όλες οι υπηρεσιακές μονάδες της ΕΚΤ υπάγονται διοικητικά στην εκτελεστική επιτροπή. Σύμφωνα με το άρθρο 13ιγ.1 της απόφασης ΕΚΤ/2004/2, η αρμοδιότητα της εκτελεστικής επιτροπής σε σχέση με την εσωτερική δομή και το προσωπικό της ΕΚΤ περιλαμβάνει και τα εποπτικά καθήκοντα.
                  
               
                     (10)
                  
                  
                     Η παρούσα απόφαση δεν θίγει τους κανόνες διαβίβασης εποπτικών πληροφοριών που διακρατεί η ΕΚΤ σε άλλες αρχές και όργανα ή εποπτικών πληροφοριών που διακρατούν οι εθνικές αρμόδιες αρχές κατά την έννοια του άρθρου 2 παράγραφος 2 του κανονισμού (ΕΕ) αριθ. 1024/2013. Κάθε διαβίβαση εποπτικών πληροφοριών που διακρατεί η ΕΚΤ σε αρχές και όργανα, η οποία δεν εμπίπτει στο πεδίο εφαρμογής της παρούσας απόφασης, πρέπει να εγκρίνεται βάσει κατάλληλης διαδικασίας λήψης αποφάσεων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Αντικείμενο
            
               1.   Η παρούσα απόφαση θεσπίζει κοινούς κανόνες διαβίβασης εποπτικών πληροφοριών διακρατούμενων από την ΕΚΤ σε αρχές και όργανα, όπως ορίζονται στο άρθρο 2 παράγραφος 2.
            
            
               2.   Η παρούσα απόφαση ισχύει με την επιφύλαξη των κανόνων διαβίβασης εποπτικών πληροφοριών διακρατούμενων από την ΕΚΤ σε άλλες αρχές και όργανα ή εποπτικών πληροφοριών διακρατούμενων από τις εθνικές αρμόδιες αρχές κατά την έννοια του άρθρου 2 παράγραφος 2 του κανονισμού (ΕΕ) αριθ. 1024/2013.
            
         
         
            Άρθρο 2
            Ορισμοί
            Για τους σκοπούς της παρούσας απόφασης ισχύουν οι ακόλουθοι ορισμοί:
            
                        (1)
                     
                     
                        ως «εποπτική πληροφορία» νοείται κάθε εμπιστευτική πληροφορία διακρατούμενη από την ΕΚΤ, η διαβίβαση της οποίας σε αρχές και όργανα προϋποθέτει αξιολόγηση καταλληλότητας συναρτώμενη προς την εκπλήρωση των καθηκόντων που ανατίθενται στην ΕΚΤ με τον κανονισμό (ΕΕ) αριθ. 1024/2013·
                     
                  
                        (2)
                     
                     
                        ως «αρχές και όργανα» νοούνται οι εθνικές, ενωσιακές και διεθνείς αρχές και όργανα, εκτός από τις εθνικές αρμόδιες αρχές κατά την έννοια του άρθρου 2 παράγραφος 2 του κανονισμού (ΕΕ) αριθ. 1024/2013, όπως προσδιορίζονται στο παράρτημα της παρούσας απόφασης·
                     
                  
                        (3)
                     
                     
                        ως «απόφαση ανάθεσης καθηκόντων» νοείται απόφαση με την οποία η εκτελεστική επιτροπή αναθέτει σε υπεύθυνο έγκρισης διαβίβασης το καθήκον της εφαρμογής των κανόνων της παρούσας απόφασης και/ή, όπου ενδείκνυται, των ειδικών κανόνων που θεσπίζονται σε μέσα εφαρμοστέα σε ιδιαίτερες κατηγορίες διαβίβασης εποπτικών πληροφοριών·
                     
                  
                        (4)
                     
                     
                        ως «έγκριση διαβίβασης» νοείται η έγκριση της διαβίβασης εποπτικών πληροφοριών σε αρχές και όργανα, την οποία χορηγεί υπεύθυνος έγκρισης διαβίβασης κατά την εφαρμογή της παρούσας απόφασης και/ή, όπου ενδείκνυται, των μέσων που θεσπίζουν ειδικούς κανόνες εφαρμοστέους σε ιδιαίτερες κατηγορίες διαβίβασης εποπτικών πληροφοριών, βάσει απόφασης ανάθεσης καθηκόντων.
                     
                  
         
            Άρθρο 3
            Κοινοί κανόνες διαβίβασης εποπτικών πληροφοριών
            
               1.   Η ΕΚΤ διαβιβάζει εποπτικές πληροφορίες σε αρχές και όργανα εάν:
               
                           α)
                        
                        
                           η εφαρμοστέα νομοθεσία επιτρέπει τη διαβίβασή τους στις εν λόγω αρχές και τα όργανα και πληρούνται οι σχετικές προϋποθέσεις•
                        
                     
                           β)
                        
                        
                           οι εποπτικές πληροφορίες είναι επαρκείς, χρήσιμες και το ρυθμιστικό τους πεδίο δεν είναι δυσανάλογο προς τα καθήκοντα των εν λόγω οικείων αρχών ή οργάνων• και
                        
                     
                           γ)
                        
                        
                           δεν υπάρχουν επιτακτικοί λόγοι υπέρ της άρνησης της γνωστοποίησης των εποπτικών πληροφοριών που να συνδέονται με την ανάγκη αποτροπής τυχόν παρεμβολών στη λειτουργία και ανεξαρτησία του ενιαίου εποπτικού μηχανισμού, ιδίως μέσω της υπονόμευσης της εκπλήρωσης των καθηκόντων του.
                        
                     
            
               2.   Εάν διαπιστωθεί η συνδρομή επιτακτικών λόγων υπέρ της άρνησης της γνωστοποίησης των εποπτικών πληροφοριών της παραγράφου 1 στοιχείο γ), το διοικητικό συμβούλιο αποφασίζει σχετικά με τη διαβίβασή τους με βάση τη διαδικασία του άρθρου 26 παράγραφος 8 του κανονισμού (ΕΕ) αριθ. 1024/2013.
            
            
               3.   Οι κοινοί κανόνες της παραγράφου 1 ισχύουν με την επιφύλαξη τυχόν ειδικών κανόνων κατά τα αναφερόμενα στο άρθρο 4.
            
         
         
            Άρθρο 4
            Μέσα που θεσπίζουν ειδικούς κανόνες
            Η παρούσα απόφαση ισχύει με την επιφύλαξη άλλων μέσων που θεσπίζουν ή συμπληρώνουν ειδικούς κανόνες για ιδιαίτερες κατηγορίες διαβίβασης εποπτικών πληροφοριών σε αρχές και όργανα.
         
         
            Άρθρο 5
            Έγκριση διαβίβασης
            Οι υπεύθυνοι έγκρισης διαβίβασης έχουν την ευθύνη της έγκρισης της διαβίβασης εποπτικών πληροφοριών από την ΕΚΤ και εφαρμόζουν συναφώς τους κανόνες της παρούσας απόφασης και/ή, όπου ενδείκνυται, τυχόν ειδικούς κανόνες θεσπιζόμενους στα μέσα του άρθρου 4, βάσει απόφασης ανάθεσης καθηκόντων.
         
         
            Άρθρο 6
            Έναρξη ισχύος
            Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Φρανκφούρτη, 19 Ιανουαρίου 2022.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 287 της 29.10.2013, σ. 63.
         
            (2)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και για την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).
         
            (3)  Απόφαση ΕΚΤ/2004/2 της Ευρωπαϊκής Κεντρικής Τράπεζας, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΕ L 80 της 18.3.2004, σ. 33).
      
      
         
            ΠΑΡΑΡΤΗΜΑ
            
                        
                           Αρχή ή όργανο αποδέκτης
                        
                     
                     
                        
                           Περιγραφή και νομική βάση
                        
                     
                  
                        
                           Ευρωπαϊκή Επιτροπή
                        
                     
                     
                        Άρθρο 32 του ΚΕΕΜ (1)
                        
                     
                  
                        
                           Η Ευρωπαϊκή Αρχή Τραπεζών (ΕΑΤ), η Ευρωπαϊκή Αρχή Κινητών Αξιών και Αγορών, η Ευρωπαϊκή Αρχή Ασφαλίσεων και Επαγγελματικών Συντάξεων, το Ευρωπαϊκό Συμβούλιο Συστημικού Κινδύνου
                        
                     
                     
                        Άρθρο 53 παράγραφος 2 της ΟΚΑ (2) σε συνδυασμό με το άρθρο 35 παράγραφος 1 του κανονισμού για την ΕΑΤ (3) ή το άρθρο 80 του ΚΚΑ (4), άρθρο 15 του κανονισμού ΕΣΣΚ (5)
                        
                        Άρθρο 9α του κανονισμού για την ΕΑΤ
                     
                  
                        
                           Εθνικές αρχές προληπτικής εποπτείας στην Ευρωπαϊκή Ένωση και στον Ευρωπαϊκό Οικονομικό Χώρο (ΕΟΧ) όσον αφορά τις διαδικασίες ειδικής συμμετοχής και χορήγησης άδειας λειτουργίας ή άλλες διαδικασίες που αναφέρονται στη σχετική νομοθεσία
                     
                     
                        Άρθρο 56, άρθρο 16 παράγραφος 3, άρθρο 24 παράγραφος 2, άρθρο 50 παράγραφος 4 της ΟΚΑ και ισοδύναμες διατάξεις στο ενωσιακό δίκαιο, ιδίως άρθρα 26 και 60 της οδηγίας Φερεγγυότητα II (6) και άρθρα 11 και 84 της MiFID (7)
                        
                     
                  
                        
                           Εθνικές αρμόδιες αρχές και αρχές εξυγίανσης που μετέχουν σε σώμα άσκησης προληπτικής εποπτείας βάσει της ΟΚΑ ή σε συμφωνίες βάσει της FICOD ή σε ομάδες διαχείρισης κρίσης
                        
                        Η κατηγορία αυτή καλύπτει την ανταλλαγή πληροφοριών εντός των σωμάτων άσκησης προληπτικής εποπτείας βάσει της ΟΚΑ και της FICOD και των ομάδων διαχείρισης κρίσης, καθώς και τις μη προαιρετικές ετήσιες επικαιροποιήσεις και τη λήξη των γραπτών συμφωνιών σε θέματα συντονισμού και συνεργασίας, των συμφωνιών συντονισμού βάσει της FICOD και των συμφωνιών συνεργασίας για ομάδες διαχείρισης κρίσης
                     
                     
                        Άρθρο 116 της ΟΚΑ για γραπτές ρυθμίσεις σε θέματα συντονισμού και συνεργασίας·
                        Άρθρο 11 της FICOD (8) για συμφωνίες σχετικά με τον χρηματοπιστωτικό όμιλο ετερογενών δραστηριοτήτων·
                        Άρθρα 90, 97 και 98 της BRRD (9) για ρυθμίσεις σε θέματα συνεργασίας που αφορούν τις ομάδες διαχείρισης κρίσης·
                        Άρθρα 88 και 90 της BRRD για γραπτές ρυθμίσεις σχετικά με το σώμα εξυγίανσης.
                     
                  
                        
                           Αρχές που εντάσσονται σε σώμα ΚΞΧ/για την καταπολέμηση της χρηματοδότησης της τρομοκρατίας (ΧΤ)
                        
                     
                     
                        Άρθρο 117 παράγραφος 5 της ΟΚΑ (σχετικά με τις αρχές για την εποπτεία της ΚΞΧ/ΧΤ και τις μονάδες χρηματοοικονομικών πληροφοριών, καθώς και τους όρους συμμετοχής που έχουν συνομολογηθεί για το συγκεκριμένο σώμα ΚΞΧ/ΧΤ). Για την ανταλλαγή πληροφοριών με άλλα είδη αρχών που μετέχουν στο σώμα η νομική βάση μπορεί να διαφέρει (σημείωση: τα σώματα ΚΞΧ/ΧΤ διέπονται από κοινές κατευθυντήριες γραμμές για τη συνεργασία και την ανταλλαγή πληροφοριών για τους σκοπούς της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (10) μεταξύ των αρμόδιων αρχών που εποπτεύουν πιστωτικά ιδρύματα και χρηματοπιστωτικούς οργανισμούς και άλλων φορέων· οι εν λόγω κατευθυντήριες γραμμές δεν απευθύνονται στην ΕΚΤ).
                     
                  
                        
                           Αρχές για την εποπτεία της ΚΞΧ/ΧΤ που έχουν υπογράψει την πολυμερή συμφωνία σχετικά με τους πρακτικούς όρους της ανταλλαγής πληροφοριών δυνάμει του άρθρου 57α παράγραφος 2 της οδηγίας (ΕΕ) 2015/849 (εφεξής η «συμφωνία ΚΞΧ»)
                        
                     
                     
                        Άρθρο 117 παράγραφος 5 της ΟΚΑ, άρθρο 3 παράγραφοι 4 και 5 της συμφωνίας ΚΞΧ
                     
                  
                        
                           Αρχές για την εποπτεία της ΚΞΧ/ΧΤ και μονάδες χρηματοοικονομικών πληροφοριών των κρατών μελών
                        
                     
                     
                        Άρθρο 117 παράγραφος 5 της ΟΚΑ και κατευθυντήριες γραμμές της ΕΑΤ σχετικά με τη συνεργασία και την ανταλλαγή πληροφοριών μεταξύ των αρχών προληπτικής εποπτείας, των αρχών για την εποπτεία της ΚΞΧ/ΧΤ και των μονάδων χρηματοοικονομικών πληροφοριών βάσει της οδηγίας 2013/36/ΕΕ (EBA/GL/2021/15) (11)
                        
                     
                  
                        
                           Εθνικές αρχές αγοράς στην Ένωση και στον ΕΟΧ
                        
                     
                     
                        Άρθρο 56 της ΟΚΑ
                     
                  
                        
                           Εθνικές εποπτικές αρχές ασφάλισης στην Ένωση και στον ΕΟΧ
                        
                     
                     
                        Άρθρο 56 της ΟΚΑ
                     
                  
                        
                           Συστήματα εγγύησης καταθέσεων, συμβατικά ή θεσμικά συστήματα προστασίας, αρχές ανταγωνισμού
                        
                     
                     
                        Άρθρο 56 της ΟΚΑ ή εθνική νομοθεσία που απαιτεί γνωμοδότηση της αρχής προληπτικής εποπτείας
                     
                  
                        
                           Εθνικές αρχές εξυγίανσης στην Ένωση και στον ΕΟΧ
                        
                     
                     
                        Άρθρο 56 της ΟΚΑ
                     
                  
                        
                           Εθνικές αρχές μακροπροληπτικής εποπτείας για καθήκοντα εκτός του πεδίου εφαρμογής του άρθρου 5 του ΚΕΕΜ
                        
                     
                     
                        Άρθρο 56 της ΟΚΑ
                     
                  
                        
                           Νόμιμοι ελεγκτές σημαντικών ιδρυμάτων
                        
                     
                     
                        Άρθρο 56 στοιχείο στ) της ΟΚΑ
                        Κατευθυντήριες γραμμές της ΕΑΤ σχετικά με την επικοινωνία μεταξύ των αρμόδιων αρχών εποπτείας των πιστωτικών ιδρυμάτων και του νόμιμου ελεγκτή/των νόμιμων ελεγκτών και του ελεγκτικού γραφείου/των ελεγκτικών γραφείων που διενεργούν τον υποχρεωτικό έλεγχο των πιστωτικών ιδρυμάτων (EBA/GL/2016/05) (12)
                        
                     
                  
                        
                           Εθνικές αρχές υπεύθυνες για την εποπτεία των χρηματοοικονομικών αγορών εφόσον έχουν ορισθεί σύμφωνα με το άρθρο 24 παράγραφος 1 σε συνδυασμό με το άρθρο 24 παράγραφος 4 στοιχείο η) της οδηγίας 2004/109/ΕΚ του Ευρωπαϊκού Κοινοβουλίου και του Συμβουλίου
                            (13)
                           (λογιστικές αρχές επιβολής)
                        
                     
                     
                        Άρθρο 56 της ΟΚΑ
                     
                  
                        
                           Εθνικές αρχές υπεύθυνες για την επίβλεψη προσώπων επιφορτισμένων με τον νόμιμο έλεγχο των λογαριασμών ιδρυμάτων, ασφαλιστικών επιχειρήσεων και χρηματοδοτικών ιδρυμάτων (όργανα άσκησης ελέγχου)
                        
                     
                     
                        Άρθρο 57 της ΟΚΑ
                     
                  
                        
                           Εθνικές αρχές υπεύθυνες για την επίβλεψη οργάνων τα οποία συμμετέχουν στην εκκαθάριση και την πτώχευση ιδρυμάτων και σε άλλες παρεμφερείς διαδικασίες
                        
                     
                     
                        Άρθρο 57 της ΟΚΑ
                     
                  
                        
                           Εθνικές αρχές υπεύθυνες για την επίβλεψη συμβατικών ή θεσμικών συστημάτων προστασίας κατά τα αναφερόμενα στο άρθρο 113 παράγραφος 7 του ΚΚΑ
                        
                     
                     
                        Άρθρο 57 της ΟΚΑ
                     
                  
                        
                           Εθνικές αρχές ή όργανα εκ του νόμου αρμόδια για τον εντοπισμό των παραβάσεων του δικαίου των εταιρειών και για τη διερεύνηση των παραβάσεων αυτών
                        
                     
                     
                        Άρθρο 57 της ΟΚΑ
                     
                  
                        
                           Εθνικές αρχές αρμόδιες για την επίβλεψη συστημάτων πληρωμών
                        
                     
                     
                        Άρθρο 58 της ΟΚΑ
                     
                  
                        
                           Διεθνείς οργανισμοί (το Διεθνές Νομισματικό Ταμείο, η Παγκόσμια Τράπεζα, η Τράπεζα Διεθνών Διακανονισμών, το Συμβούλιο Χρηματοπιστωτικής Σταθερότητας)
                        
                     
                     
                        Άρθρο 58α της ΟΚΑ, με εξαίρεση την ανταλλαγή δεδομένων (π.χ. στοιχείων εκτελεστικών τεχνικών προτύπων) για προσομοιώσεις ακραίων καταστάσεων
                     
                  
                        
                           Αρχές προληπτικής εποπτείας σε τρίτες χώρες
                        
                     
                     
                        Άρθρο 55 της ΟΚΑ
                        Ανταλλαγή πληροφοριών σύμφωνα με ρυθμίσεις [μνημόνια συμφωνίας (MoU), γραπτές ρυθμίσεις σε θέματα συντονισμού και συνεργασίας (WCCA), διασυνοριακές συμφωνίες συνεργασίας που αφορούν το εκάστοτε ίδρυμα (CoAg) οι οποίες θεσπίζονται από ομάδες διαχείρισης κρίσης (CMG), γραπτές ρυθμίσεις σε θέματα εξυγίανσης (WA) κ.λπ.] ή ad hoc συμφωνίες
                     
                  
                        
                           Εθνικές αρχές αγοράς, ασφάλισης ή παρόμοιες αρχές σε τρίτες χώρες
                        
                     
                     
                        Άρθρο 55 της ΟΚΑ και εφαρμοστέες ρυθμίσεις (MoU, WCCA, CoAg, WA σε θέμα εξυγίανσης κ.λπ.) ή ad hoc συμφωνίες
                     
                  
                        
                           Αρχές για την εποπτεία της ΚΞΧ/ΧΤ και μονάδες χρηματοοικονομικών πληροφοριών σε τρίτες χώρες
                        
                     
                     
                        Άρθρο 55 της ΟΚΑ και, ανάλογα με την περίπτωση, MoU ή άλλες ρυθμίσεις σε θέματα συνεργασίας
                     
                  
                        
                           Αρχές εξυγίανσης σε τρίτες χώρες
                        
                     
                     
                        Άρθρο 55 της ΟΚΑ, άρθρα 97 και 98 της BRRD, σε συνδυασμό με τις εφαρμοστέες ρυθμίσεις
                     
                  
               (1)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).
            
               (2)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα των πιστωτικών ιδρυμάτων και την προληπτική εποπτεία των πιστωτικών ιδρυμάτων, την τροποποίηση της οδηγίας 2002/87/ΕΚ και την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338) σε συνδυασμό με τους εκτελεστικούς κανονισμούς της ΕΕ.
            
               (3)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).
            
               (4)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).
            
               (5)  Κανονισμός (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (ΕΕ L 331 της 15.12.2010, σ. 1).
            
               (6)  Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 335 της 17.12.2009, σ. 1).
            
               (7)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).
            
               (8)  Οδηγία 2002/87/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ, 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ (ΕΕ L 35 της 11.2.2003, σ. 1).
            
               (9)  Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (ΕΕ L 173 της 12.6.2014, σ. 190).
            
               (10)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).
            
               (11)  Διαθέσιμες στον ιστότοπο της ΕΑΤ (www.eba.europa.eu).
            
               (12)  Διαθέσιμες στον ιστότοπο της ΕΑΤ.
            
               (13)  Οδηγία 2004/109/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2004, για την εναρμόνιση των προϋποθέσεων διαφάνειας αναφορικά με την πληροφόρηση σχετικά με εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά και για την τροποποίηση της οδηγίας 2001/34/ΕΚ (ΕΕ L 390 της 31.12.2004, σ. 38).